                                           udskrift
                                               af
                                  højesterets dombog
                             højesterets dom
                          afsagt mandag den 26. marts 2012
sag 340/2009
(2. afdeling)
de lage landen finans danmark, filial af de lage landen finans ab
(advokat jan bech)
mod
fortis lease danmark a/s
(advokat niels thestrup)
i tidligere instans er afsagt dom af østre landsrets 23. afdeling den 10. december 2009.
i pådømmelsen har deltaget fem dommere: peter blok, lene pagter kristensen, marianne
højgaard pedersen, michael rekling og kurt rasmussen.
påstande
appellanten, de lage landen finans danmark, filial af de lage landen finans ab, har på-
stået indstævnte, fortis lease danmark a/s, dømt til at betale 2.852.372,41 eur (svarende
til 21.253.024,82 kr., beregnet på baggrund af kursen den 16. december 2008) med proces-
rente af 2.182.122,41 eur (svarende til 16.257.248,38 kr.) fra sagens anlæg den 19. decem-
ber 2008, mod at fortis lease indtræder i de lage landen finans’ eventuelle krav mod it
factory a/s under konkurs.
de lage landen finans har subsidiært påstået fortis lease dømt til at betale 2.182.122,41
eur med procesrente som anført ovenfor, mod at fortis lease indtræder i de lage landen
finans’ eventuelle krav mod it factory a/s under konkurs.
fortis lease har påstået stadfæstelse.
                                               - 2 -
den principale påstand svarer til den påstand, der blev nedlagt for landsretten af de lage
landen finans, med tillæg af moms på 670.250 eur.
anbringender
parterne har for højesteret været enige om, at det kan lægges til grund, at stein bagger har
forfalsket bestyrelsesformandens underskrift på rammeaftalen, der blev indgået den 16. juni
2008, og at softwarelicenserne, som der henvises til i leasingaftalen (teknologikontrakt dk
20773-002), aldrig har eksisteret.
de lage landen finans har præciserende anført, at der er grundlag for at ophæve købsaftalen
(purchase agreement), da der foreligger en væsentlig misligholdelse. det har således vist sig,
at softwarelicenserne aldrig har eksisteret, og at fuldmagten i rammeaftalen til at underskrive
leasingaftalen mellem fortis lease og it factory a/s ikke var underskrevet af de tegningsbe-
rettigede i it factory. de lage landen finans har i den forbindelse gjort gældende, at selska-
bet allerede ved sit brev af 2. december 2008 til fortis lease har ophævet parternes købsaf-
tale. for at undgå enhver tvivl er dette gentaget ved et brev af 3. maj 2010.
de lage landen finans havde efter købsaftalen krav på at få ejendomsretten til software-
licenserne overdraget, og forventningen var, at licenserne repræsenterede en betydelig værdi,
herunder i lyset af at de ved leasingaftalens udløb var ansat til en værdi på 91.700 eur. hertil
kommer, at softwarelicenserne også var en forudsætning for at foretage skattemæssige af-
skrivninger. erhvervelsen af rettighederne til softwarelicenserne indgik således som et væ-
sentligt led i parternes aftale om overdragelse af leasingaftalen. det kan ikke anerkendes, at
leasingaftalen alene var en form for ”blanko-finansiering”.
da softwarelicenserne ikke eksisterede, har fortis lease ikke leveret en væsentlig del af sin
ydelse. de lage landen finans er derfor berettiget til at hæve købet og kræve købesummen
tilbage med fradrag af de betalinger, der er modtaget af it factory, indtil dette selskab blev
taget under konkursbehandling.
de lage landen finans har til støtte for forhøjelsen af påstanden for højesteret anført, at
skat har forlangt indbetaling af det momsbeløb, som selskabet fradrog som indgående
moms i forbindelse med købet af leasingaftalen, jf. faktura af 26. juni 2008.
                                               - 3 -
fortis lease har præciserende anført, at de lage landen finans ikke har ophævet købsaftalen
ved brevet af 2. december 2008, og at højesteret ikke kan forholde sig til den ophævelse, der
er foretaget under ankesagen. i det omfang højesteret måtte finde, at de lage landen finans
har ophævet købsaftalen, må det afgøres, om der foreligger væsentlige, hævebegrundende
mangler ved aftalen, enten som følge af manglende eksistens af de underliggende software-
licenser eller som følge af, at leasingaftalen er ugyldig på grund af falsk og manglende fuld-
magt.
fortis lease har med hensyn til softwarelicenserne i første række gjort gældende, at der ved
købsaftalen ikke skete en overdragelse af ejendomsretten til softwarelicenserne. der skete
alene en overdragelse af retten til at oppebære leasingydelser. der er tale om finansiel leasing,
og den foreliggende leasingaftale har karakter af en blanko-finansiering, der alene baserer sig
på en vurdering af leasingtagers økonomi.
i anden række har fortis lease anført, at den omstændighed, at de underliggende software-
licenser ikke eksisterede, ikke kan anses for en væsentlig, hævebegrundende mangel. soft-
warelicenserne har ikke nogen værdi som sikkerhedsobjekter, da licenserne i tilfælde af lea-
singtagers misligholdelse ikke vil kunne hjemtages og omsættes på ny. det kan efter bevisfø-
relsen ikke lægges til grund, at de lage landen finans har tillagt eksistensen af licenserne og
de nærmere vilkår vedrørende disse betydning i forbindelse med erhvervelsen af leasingkon-
trakten. de lage landen finans har f.eks. ikke foretaget undersøgelser vedrørende hjemtagel-
sesmuligheden, omsætteligheden eller værdien af softwarelicenserne. det er først under sa-
gens forberedelse for højesteret, at det er blevet fremført, at der blev lagt vægt på værdien af
softwarelicenserne ved leasingaftalens udløb.
fortis lease har med hensyn til den forhøjede påstand og momsproblematikken anført, at
denne sag er mellem to momsregistrerede parter, at påstande som følge heraf skal opgøres
eksklusive moms, da parterne hver især varetager egne momsmæssige forhold, og at de lage
landen finans ikke har dokumenteret et tab, der kan begrunde, at der kan gøres særskilt
momskrav gældende.
supplerende sagsfremstilling
af leasingaftalen (teknologikontrakten) af 26. juni 2008 fremgår under pkt. 3: ”udstyr/objek-
ter omfattet af denne kontrakt … se bilag a. it factory a/s erklærer hermed, at det af bilag
                                                - 4 -
a omfattede udstyr er leveret i den aftalte stand og bemyndiger ejer til at betale anskaffelses-
summen til leverandøren”.
i bilag a til leasingaftalen er der opregnet 4 grupper af softwarelicenser omfattende i alt 2.146
licenser. hver gruppe omfatter mellem ca. 300 og ca. 1.000 ens licenser, og der er for hver
gruppe givet en beskrivelse af licenserne og en angivelse af licensnumre. som et eksempel på
beskrivelserne af licenserne er det vedrørende den første gruppe anført: ”oem – rf – busi-
ness intelligence for ibm websphere portal license incl. maintenance – 36 month”.
af leasingaftalens pkt. 6 fremgår, at leasingtager ved aftalens udløb er forpligtet til at anvise
en tredjemand som køber af udstyret (softwarelicenserne) for et minimumsbeløb på 91.700
eur.
af den faktura, som fortis lease udstedte den 26. juni 2008 til de lage landen finans,
fremgår bl.a., at det samlede fakturabeløb var på 3.351.250 eur fordelt på et nettobeløb på
2.681.000 eur og et momsbeløb på 670.250 eur.
i det brev, som advokat jan bech sendte den 2. december 2008 til fortis lease på vegne af de
lage landen finans, er det bl.a. anført:
       ”efter der er afsagt konkursdekret over it factory a/s, er min klient blevet bekendt
       med en række oplysninger omkring it factory a/s’ kontraktsforhold, som giver min
       klient en berettiget forventning om, at ibm softwarelicenserne, som er omfattet leasing-
       aftale der er overdraget til min klient, aldrig har eksisteret og kontrakterne ikke er juri-
       disk gyldige.
       ibm danmark har i eftermiddag telefonisk bekræftet, at de pågældende software-
       licenser ikke eksisterer. min klient har anmodet om at få en skriftlig bekræftelse på
       dette, og denne vil naturligvis blive sendt til fortis lease danmark a/s så snart den fo-
       religger.
       fortis lease danmark a/s (dengang captive finance danmark a/s) har overdraget lea-
       singaftaler med it factory a/s til min klient de lage landen finans danmark, og det
       faktum at ibm softwarelicenserne ikke eksisterer, har naturligvis indflydelse på retsfor-
       holdet mellem min klient og fortis lease danmark a/s.
       …
       det har nu vist sig, at licenserne omfattet af teknologikontrakt dk 20773-002 af 24.
       juni 2008 ikke eksisterer, og i henhold til punkt 6 i den vedlagte purchase agreement,
       indestår fortis lease danmark a/s for, at oplysningerne i leasingkontrakten er korrekte,
                                                - 5 -
      og i øvrigt er underskrevet af en tegningsberettiget person for leasingtageren. fortis
      lease danmark a/s er yderligere forpligtet til at skadesløsholde min klient i tilfælde af
      at garantierne i punkt 6, som er afgivet inden overdragelsen, ikke kan indfries.
      det følger yderligere af en analogi af gældsbrevslovens § 9 samt obligationsretlige
      grundsætninger, at overdrageren indestår for, at den underliggende fordring i kontrakten
      består på tidspunktet for overdragelsen.
      min klient har jf. bilag 6 den 27. juni 2008 betalt eur 2.618.000 for teknologikontrakt
      dk 20773-002 af 24. juni 2008.
      på baggrund af de konstaterede forhold forinden overdragelsen af teknologikontrakt
      dk 20773-002 af 24. juni 2008, skal jeg herved på min klients vegne, med hjemmel i
      purchase agreement punkt 6, anmode fortis lease danmark a/s om tilbagebetaling af
      eur 2.681.000 (foreløbigt opgjort).”
kurator i it factory under konkurs, advokat boris frederiksen, har ved brev af 24. november
2010 meddelt, at det krav på ca. 18,6 mio. kr., som de lage landen finans har anmeldt i
konkursboet, med en mindre korrektion vil blive indstillet til godkendelse, jf. konkurslovens §
97. det fremgår af brevet, at kurator har lagt til grund, at stein bagger har forfalsket asger
jensbys underskrift på rammeaftalen, og at tegningsreglerne således ikke er blevet fulgt. det
er imidlertid kurators opfattelse, at aftalen er bindende for selskabet efter regler om stillings-
fuldmagt, tolerancefuldmagt eller adfærdsfuldmagt.
ved et kreditormøde til fordringsprøvelse, der blev afholdt den 8. december 2010, fremkom
det revisionsselskab, der havde været revisor for it factory, med indsigelser over for kurators
indstilling. på denne baggrund skete der udsættelse af prøvelsen af bl.a. det krav, som de
lage landen finans har anmeldt. ved stævning af 4. januar 2011 har revisionsselskabet ind-
stævnet 10 selskaber, herunder parterne i denne sag, med påstand om afvisning af de anmeldte
fordringer.
ved brev af 22. juli 2011 har skat meddelt de lage landen finans, at man ikke kan aner-
kende fradrag for momsbeløbet på 670.250 eur svarende til 4.988.670 kr. i relation til den
faktura, der den 26. juni 2008 blev udstedt af fortis lease i anledning af parternes købsaftale.
som begrundelse anføres, at der efter de foreliggende oplysninger ikke er sket levering af de
varer/ydelser, der fremgår af fakturaen. de lage landen finans har oplyst, at afgørelsen ikke
er påklaget, og at beløbet er betalt uden forbehold.
                                                - 6 -
højesterets begrundelse og resultat
højesteret finder, at det følger af almindelige obligationsretlige regler, at en leasinggiver ved
overdragelse af leasingaftalen indestår for, at det leasede eksisterer, jf. principperne i gælds-
brevslovens § 9 og købelovens § 59, og at der i almindelighed foreligger en væsentlig mangel,
hvis det viser sig, at det leasede ikke eksisterer.
i den foreliggende sag var det leasede i bilag a til leasingaftalen (teknologikontrakten) af 26.
juni 2008 mellem fortis lease danmark a/s og it factory a/s angivet at være et stort antal
softwarelicenser fra ibm. dette måtte opfattes således, at der var tale om licenser, som it
factory skulle videreoverdrage til sine kunder. bl.a. under hensyn hertil er der ikke grundlag
for at fastslå, at licenserne – hvis de havde eksisteret – havde været uden værdi for de lage
landen finans danmark som erhverver af leasingaftalen som sikkerhed for betalingskravet
mod it factory. hertil kommer, at softwarelicensernes eksistens må antages at have været en
forudsætning for, at de lage landen finans kunne foretage skattemæssige afskrivninger på
softwarelicenserne.
på den anførte baggrund må den manglende eksistens af de leasede softwarelicenser i over-
ensstemmelse med det nævnte udgangspunkt anses for en væsentlig mangel i aftaleforholdet
mellem fortis lease som overdrager af leasingaftalen med it factory og de lage landen
finans som erhverver af aftalen. det kan ikke føre til et andet resultat, at konkursboet efter it
factory indtil videre har anerkendt sin betalingsforpligtelse som leasingtager.
de lage landen finans er derfor berettiget til at hæve aftalen med fortis lease og kræve til-
bagebetaling af købesummen med fradrag af de leasingydelser, der er modtaget fra it factory
inden dette selskabs konkurs. en sådan ophævelse må anses for sket ved brevet af 2. decem-
ber 2008 fra de lage landen finans’ advokat til fortis lease.
det er herefter ufornødent at tage stilling til betydningen af de garantier, som er indeholdt i
købsaftalen mellem fortis lease og de lage landen finans.
skat har med henvisning til den manglende eksistens af det leasede over for de lage lan-
den finans forlangt indbetaling af det momsbeløb på 670.250 eur, som fremgik af fakturaen
af 26. juni 2008 fra fortis lease til de lage landen finans, og som det sidstnævnte selskab
                                              - 7 -
tidligere har fratrukket som indgående moms. de lage landen finans har efterkommet
skat’s krav. højesteret finder, at de lage landen finans under disse omstændigheder ved
ophævelsen af aftalen kan kræve tilbagebetaling af det samlede fakturabeløb inklusive moms
med fradrag af de betalte leasingydelser. der kan ikke under denne sag tages stilling til, om
fortis lease herefter måtte kunne forlange momsbeløbet refunderet af skat.
højesteret tager herefter de lage landen finans’ principale påstand til følge.
fortis lease skal i sagsomkostninger for landsretten og højesteret betale 977.875 kr. til de
lage landen finans. af dette beløb er 600.000 kr. til dækning af udgifter til advokat for
begge retter, 375.000 kr. til dækning af retsafgift for begge retter, og 2.875 kr. til dækning af
udgifter til oversættelse.
                                    thi kendes for ret:
fortis lease danmark a/s skal til de lage landen finans danmark, filial af de lage landen
finans ab, betale 2.852.372,41 eur med procesrente af 2.182.122,41 eur fra den 19. de-
cember 2008, mod at fortis lease danmark a/s indtræder i de lage landen finans’ eventu-
elle krav mod it factory a/s under konkurs.
i sagsomkostninger for landsretten og højesteret skal fortis lease danmark a/s betale
977.875 kr. til de lage landen finans danmark, filial af de lage landen finans ab.
de idømte beløb skal betales inden 14 dage efter denne højesteretsdoms afsigelse.
sagsomkostningerne forrentes efter rentelovens § 8 a.
                                            --oo0oo--
                               udskriftens rigtighed bekræftes.
                                højesteret, den 26. marts 2012.
                                      kirsten lohmann
                                      kontorfuldmægtig
